เหตุยิงกันที่ลาสเวกัสสตริป พ.ศ. 2560

เมื่อวันที่ 1 ตุลาคม พ.ศ. 2560 (วันที่ 2 ตุลาคม ตามเวลาในประเทศไทย) เกิดเหตุกราดยิงในงานเทศกาลดนตรีคันทรีรูตไนน์ตีวันฮาร์วิสต์ ริมถนนลาสเวกัสสตริปในเมืองแพระไดส์ รัฐเนวาดา มือปืนเปิดฉากระดมยิงจากชั้นที่ 32 ของโรงแรมและกาสิโนแมนดะเลย์เบย์ ข้ามถนนไปยังฝูงชนในลานจัดงานกลางแจ้งระหว่างที่นักร้องเจสัน ออลดีน กำลังปิดการแสดง

ผู้ก่อเหตุเป็นชายผิวขาวชื่อ สตีเวน เครก แพดด็อก วัย 64 ปี ซึ่งอาศัยอยู่ในเมืองเมสกีต รัฐเนวาดา เขาถูกพบเสียชีวิตจากการยิงตัวเองในห้องพักของโรงแรม เหตุกราดยิงครั้งนี้ทำให้มีผู้เสียชีวิต 59 คน (รวมทั้งผู้ก่อเหตุ) และมีผู้บาดเจ็บ 530 คน นับเป็นเหตุกราดยิงที่มีจำนวนผู้เสียชีวิตมากที่สุดในประวัติศาสตร์สหรัฐอเมริกา มากกว่า เหตุกราดยิงใน พัลส์  ไนต์คลับ ในเมืองออร์แลนโด รัฐฟลอริดา เมื่อ วันที่ 12 มิถุนายน พ.ศ. 2559 ซึ่งมีผู้เสียชีวิต 50 ราย

อ้างอิง 

การสังหารหมู่ใน พ.ศ. 2560
รัฐเนวาดา